CELEX: C2005/069/31
Language: fi
Date: 2005-03-19 00:00:00
Title: Yhteisöjen ensimmäisen oikeusasteen tuomioistuimen presidentin määräys, 22 päivänä joulukuuta 2004, asiassa T-201/04 R, Microsoft Corp. vastaan Euroopan yhteisöjen komissio (Välitoimimenettely — EY 82 artikla)

19.3.2005   
            
            
               FI
            
            
               Euroopan unionin virallinen lehti
            
            
               C 69/16
            
         
      YHTEISÖJEN ENSIMMÄISEN OIKEUSASTEEN TUOMIOISTUIMEN PRESIDENTIN MÄÄRÄYS,
   22 päivänä joulukuuta 2004,
   asiassa T-201/04 R, Microsoft Corp. vastaan Euroopan yhteisöjen komissio
   (Välitoimimenettely - EY 82 artikla)
   (2005/C 69/31)
   Oikeudenkäyntikieli: englanti
   Asiassa T-201/04 R, Microsoft Corp., kotipaikka Redmond, Washington (Yhdysvallat), edustajinaan asianajaja J. F. Bellis, ja I. S. Forrester, QC, jota tukevat The Computing Technology Industry Association, Inc., kotipaikka Oakbrook Terrace, Illinois (Yhdysvallat), edustajinaan asianajajat G. van Gerven ja T. Franchoo ja B. Kilpatrick, solicitor, Association for Competitive Technology, Inc., kotipaikka Washington, DC (Yhdysvallat), edustajinaan asianajajat L. Ruessmann ja P. Hecker, TeamSystem SpA, kotipaikka Pesaro (Italia), Mamut ASA, kotipaikka Oslo (Norja), edustajanaan asianajaja G. Berrisch, DMDsecure.com BV, kotipaikka Amsterdam (Alankomaat), MPS Broadband AB, kotipaikka Tukholma (Ruotsi), Pace Micro Technology plc, kotipaikka Shipley, West Yorkshire (Yhdistynyt kuningaskunta), Quantel Ltd, kotipaikka Newbury, Berkshire (Yhdistynyt kuningaskunta), Tandberg Television Ltd, kotipaikka Southampton, Hampshire (Yhdistynyt kuningaskunta), edustajanaan asianajaja J. Bourgeois, Exor AB, kotipaikka Uppsala (Ruotsi), edustajinaan asianajajat S. Martínez Lage, H. Brokelman ja R. Allendesalazar Corcho, vastaan Euroopan yhteisöjen komissio (asiamiehinään R. Wainwright, W. Mölls, F. Castillo de la Torre ja P. Hellström, prosessiosoite Luxemburgissa), jota tukevat RealNetworks, Inc., kotipaikka Seattle, Washington (Yhdysvallat), edustajinaan asianajajat A. Winckler, M. Dolmans ja T. Graf, Software & Information Industry Association, kotipaikka Washington, DC, edustajanaan C. A. Simpson, solicitor, Free Software Foundation Europe eV, kotipaikka Hampuri (Saksa), edustajanaan asianajaja C. Piana, jossa kantaja vaatii EY 82 artiklan soveltamisesta (asia COMP/C-3/37.792 Microsoft) 24 päivänä maaliskuuta 2004 tehdyn komission päätöksen K(2004)900 lopullinen 4 artiklan, 5 artiklan a–c kohdan sekä 6 artiklan a kohdan täytäntöönpanon lykkäämistä, yhteisöjen ensimmäisen oikeusasteen tuomioistuimen presidentti on 22.12.2004 antanut määräyksen, jonka määräysosa on seuraava:
   
               1
            
            
               Microsoft Corp:n esittämä luottamuksellista käsittelyä koskeva vaatimus hyväksytään välitoimimenettelyssä.
            
         
               2
            
            
               Audiobanner.com, joka toimii toiminimellä VideoBanner, hyväksytään väliintulijaksi tukemaan komission vaatimuksia välitoimimenettelyssä.
            
         
               3
            
            
               Computer & Communications Industry Association poistetaan rekisteristä niiden väliintulijoiden joukosta, jotka tukevat komission vaatimuksia välitoimimenettelyssä.
            
         
               4
            
            
               Novell Inc. poistetaan rekisteristä niiden väliintulijoiden joukosta, jotka tukevat komission vaatimuksia välitoimimenettelyssä.
            
         
               5
            
            
               Välitoimia koskeva hakemus hylätään.
            
         
               6
            
            
               Oikeudenkäyntikuluista päätetään myöhemmin.